S umata deg tsekla taqbaylit ladɣa ungal, aṭas n yinagalen i dyewwin awal ɣef tmeṭṭut, ɣer-sen tameṭṭut tella amzun d taɣawsa neɣ d awadem kan yettekkin deg lebni n ungal, nettaf-itt tettili ɣer tama n uwadem agejdan, tettekki deg tagayin yelhan akken tettekki deg tagayin n dir, yettili-d uglam n tudert-is akken tella, neɣ akken i tt-yettwali umaru, meḥsub tamuɣli-is tettili d tanirit (s beṛṛa), imi ur yezmir ara ad yili deg umḍiq-is, ad yeḥḥulfu ayen tettḥulfu, ad d-yini ayen tebɣa ad dtini, maca Linda KUDAC, tesneṭeq-d tameṭṭut akken i tebɣa ad dtemmeslay, teḥḥulfa lixṣaṣ i tettidir, twala s wallen n tmeṭṭut ayen yessefraḥen d wayen yesseqraḥen, imi ula d nettat d tameṭṭut am yiwudam untiyen i tessemres deg ungal-is, seg waya nezmer ad neḥseb ungal aɛecciw n tmes, d tiɣri n tmeṭṭut i yeɛyan si leḥqara tebɣa ad tbeddel aẓayer-is.